Leesett egy takarító munkás a Miskolc Plaza oldaláról
Leesett egy munkás a Miskolc Plaza oldaláról vasárnap dél körül. A férfi éppen egy reklámfeliratot távolított el a bevásárlóközpont üvegoldaláról társával együtt, amikor egyelõre tisztázatlan okból lezuhant.
Körülbelül öt méterrel lejjebb, a bejárat feletti üvegtetõre esett. A mentõk vákuum-ágyban szállították a Borsod-Abaúj-Zemplén megyei kórházba.
A kórházban azt mondták: a férfi állapota stabil. Röntgen, hasi ultrahang és egyéb vizsgálatok várnak rá, ezért azt, hogy mennyire súlyos az állapota, egyelõre nem tudták megmondani.
A dolgozó nem a bevásárlóközpont alkalmazottja, annak a cégnek az alvállalkozója, amely a reklámfelületet bérli az épület oldalán - mondta a Független Hírügynökségnek Sárosi Pál, a Miskolc Plaza igazgatója. A baleset ügyében a munkaügyi felügyelõség is vizsgálatot kezdett.